Държавен вестник, бр. 90, 2009 г., стр. 39

БРОЙ  90	
Д Ъ Р Ж А В Е Н  В Е С Т Н И К 	
СТР.  39  
(iv) Ако банката претърпи загуби по гаран-
ции, участия в отпускане на заеми или 
заеми, които са били неизплатени към да­
тата, на която правителството е прекратило 
членството си, и размерът на подобни загуби 
надхвърли размера на резерва, предвиден 
за загуби към горепосочената дата, съот­
ветното правителство е длъжно да изплати 
при поискване сумата, с която цената за 
обратно изкупуване на притежаваните от 
него акции би намаляла, ако загубите са 
били взети предвид при определяне на це­
ната за обратно изкупуване. В допълнение 
към това правителството на бившата страна 
членка продължава да носи отговорност 
във връзка с всички искания за плащане на 
дължими вноски съгласно член II, раздел 
5 (ii), до степента, до която от него би се 
изисквало да се отзове при обезценка на 
капитала и представяне на подобно искане 
към момента на определяне на цената за 
обратно изкупуване.
(г) Ако банката суспендира трайно своята 
дейност съгласно раздел 5 (б) от този член, 
в срок от шест месеца от датата, на която 
определено правителство е прекратило своето 
членство, всички права на това правителство 
се ръководят от разпоредбите на раздел 5 от 
този член.
Раздел 5. Суспендиране на дейността и 
уреждане на задълженията
(а) При извънредна ситуация изпълнител­
ните директори могат временно да суспенди­
рат дейността по отношение на нови заеми 
и гаранции в очакване на възможност за 
по-нататъшно разглеждане и предприемане 
на действия от страна на управителния съвет.
(б) Банката може да суспендира трайно 
своята дейност по отношение на нови заеми 
и гаранции чрез гласуване на мнозинство от 
управителите, упражняващи мнозинство от 
общия брой гласове. След подобно суспенди­
ране на дейността банката следва незабавно 
да преустанови всички дейности освен тези, 
свързани със систематичната реализация, 
опазване и запазване на нейните активи и 
уреждането на задълженията є.
(в) Отговорността на всички страни членки 
за неизплатени вноски в основния капитал на 
банката и по отношение на обезценката на 
техните собствени валути се запазва до удов­
летворяването на всички претенции на креди­
тори, включително всички условни претенции.
(г) Всички кредитори, предявяващи преки 
претенции, следва да получат удовлетворение 
от активите на банката, а след това – от пла­
щанията към банката по искания за заплащане 
на неплатени вноски. Преди извършване на 
каквото и да е плащане на кредитори, пре­
дявяващи преки претенции, изпълнителните 
директори трябва да предприемат необходими­
те мерки по тяхна преценка, за да гарантират 
удовлетворяването и на предявителите на 
условни претенции съразмерно с кредиторите, 
предявили преки претенции.
(д) Не се предвижда разпределяне в полза 
на страни членки срещу техните вноски в 
основния капитал на банката преди:
(i) погасяване или уреждане на всички
задължения към кредитори,
и
(ii) вземане на решение за разпределяне от
мнозинство от управителите, упражняващи 
мнозинство от общия брой гласове.
(е) След вземане на решение за разпределяне 
съгласно буква (д) по-горе изпълнителните 
директори могат с гласуване с мнозинство 
от две трети да осъществяват последващо 
разпределяне на активите на банката между 
страните членки до пълното разпределяне на 
всички активи. Условие за това разпределяне 
е предварителното уреждане на всички не­
удовлетворени претенции на банката срещу 
всяка отделна страна членка.
(ж) Преди извършването на каквото и да 
било разпределяне на активи изпълнителните 
директори са длъжни да определят пропор­
ционален дял на всяка страна членка според 
съотношението между нейното акционерно 
участие и общите неизплатени акции на 
банката.
(з) Изпълнителните директори определят 
стойността на активите, подлежащи на раз­
пределяне, към датата на разпределянето, 
след което пристъпват към разпределянето 
по следния начин:
(i) На всяка страна членка по силата на 
собственото є задължение или задълже­
нията на нейните официални институции 
или юридически лица в границите на 
нейната територия се заплаща до степента, 
до която подлежи на разпределяне, сума, 
еквивалентна по стойност на нейния про­
порционален дял от общата подлежаща на 
разпределяне сума.
(ii) Всеки остатък, дължим на определена
страна членка след извършване на плаща­
нето съгласно т. (i) по-горе, се заплаща в 
нейната собствена валута, доколкото бан­
ката разполага с резерви от тази валута, 
до достигане на сума, еквивалентна по 
стойност на този остатък.
(iii) Всеки остатък, дължим на определена
страна членка след извършване на пла­
щанията съгласно т. (i) и (ii) по-горе, се 
заплаща в злато или валута, приемлива 
за съответната страна членка, доколкото 
банката разполага с подобни резерви, до 
достигане на сума, еквивалентна по стой­
ност на този остатък.
(iv) Всички останали активи, притежавани
от банката след извършване на плащанията 
съгласно (i), (ii) и (iii) по-горе, се разпределят 
между страните членки пропорционално.